Komente të dy ekspertëve amerikanë për Kosovën
Analistët e çështjeve ballkanike Stiv Majer dhe Obrad Kesiç shprehen për domethënien e zhvillimeve më të fundit në Kosovë
Ndërsa udhëheqësit e Kosovës janë mbledhur në Nju Jork këto ditë, për të diskutuar rreth së ardhmes së Kosovës pas miratimit të planit Ahtisari, përfaqësuesit e vendeve të Këshillit të Sigurimit përgatiten të dërgojnë gjatë këtij muaji një mision faktmbledhës në Kosovë. Cila është domethënia e këtyre zhvillimeve? Në vazhdim ju njohim me mendimet e 2 ekspertëve të çështjeve të Ballkanit: Profesori i Shkencave Politike, Stiv Majer thotë se misioni faktmbledhës nuk do të sjellë rezultate. Obrad Kesiç, konsulent biznesi në një firmë këtu në Uashington thotë se objektivat e misionit faktmbledhës janë të ndryshme. Nga njëra anë janë përfaqësuesit që shkojnë në Kosovë me synimin për të konfirmuar se janë krijuar kushtet për zbatimin e planit Ahtisari. Nga ana tjetër në të njëjtin mision janë përfaqësues të qeverive të tjera, synimi i të cilëve është të tregojnë se asgjë nuk ka ndryshuar e se kushtet nuk janë të përshtatshme për zbatimin e planit dhe se duhet të vazhdojnë negociatat. Analisti Kesiç thotë se një gjë është e sigurtë: ”. Zoti Kesiç thotë se është dakord me vlerësimet e shumta që janë bërë se shtyrja shoqërohet me rrezikun e paqëndrueshmërisë dhe dhunës, megjithëse, sipas tij, kur bëhet fjalë për zgjidhjen e statusit të Kosovës, një rrezik i tillë ekziston pavarësisht nëse ka shtyrje apo jo. Edhe profesor Majer thotë se asgjë pozitive nuk vjen nga shtyrja. Në Kombet e Bashkuara ekzistojnë dy skenarë: Arritja e një rezolute të Këshillit të Sigurimit, që do të kërkonte shumë kompromise dhe negociata mes anëtarëve të Këshillit të Sigurimit. Zoti Kesiç thotë se fatkeqësisht kjo nuk ka ndodhur prandaj flitet për shtyrje, e ndoshta shtyrja, thekson ai, është alternativa më e mirë mes shumë alternativave negative: Nga ana e tij, profesor Majer thotë se precedenti është krijuar që prej shpërbërjes së Bashkimit Sovjetik dhe që prej më shumë se 15 vjetësh kemi parë shpërbërje të shumë shteteve. Profesori thotë se fuqitë perëndimore duhet të respektojnë vullnetin e popullit të Kosovës. .” Profesori thotë se një prej gabimeve më të mëdha që bëjnë fuqitë perëndimore është se ato mendojnë se mund të kthehen prapa në një pikë të caktuar të historisë. Ndërsa konsulenti Kesiç thotë se problemi gjatë procesit të zgjidhjes së statusit të Kosovës ka qënë vendosja e afateve, duke e përqëndruar vemendjen tek datat dhe jo çështjet rreth të cilave duhet negociuar dhe bërë kompromise.